open-index/open-wikipedia-markdown huggingface dataset:
מגלן שחור-ראש

**אִיבִּיס שְׁחֹר רֹאשׁ** או **מגלן שחור-ראש** (שם מדעי: *Threskiornis melanocephalus*) הוא מין של עוף מים מתת-משפחת המגלנים החי בדרום אסיה ודרום-מזרח אסיה, מזרחה עד יפן, הפיליפינים ואינדונזיה. חלק מהאוכלוסיות נודדות למרחק קצר. הוא חי באזור הטרופי והסובטרופי של אסיה באזורי ביצות, אגמים, בריכות, שדות אורז וחופים ולעיתים הוא חי בקרבה למגורי האדם.

מגלן זה דומה למין מגלן קדוש אפריקני וכמותו שייך לאותו סוג - מגלן קדוש. צבעו לבן למעט הרגליים, הצוואר, הראש והקצוות של הכנפיים והזנב השחורים וברוב האזורים גם החשופים מנוצות. בעונת הרבייה העורף של הזכרים הופך לוורוד עד אדום. המגלן בעל רגליים ארוכות בעלות קרומי שחייה ובעל מקור מכופף וארוך אפור-כהה עד שחור שמיועד לחיטוט בבוץ.

המגלנים מקננים רק בעונת הגשמים, ולעיתים גם בתקופת המונסון הטרופי. הקן נבנה על ענפים נמוכים ומיוצר מענפים בתוספת עשב וחוטים. המגלנים מקננים בקבוצות גדולות, שלעיתים מקננות בצמוד לאנפות. המגלנים ניזונים בתנועת סינון מהירה וחוטפים מהמים סרטנים, דגים, צפרדעים וחרקים.

## קישורים חיצוניים

## הערות שוליים

קטגוריה:בעלי חיים שתוארו ב-1790
קטגוריה:טקסונים שתוארו בידי ג'ון לאת'אם
קטגוריה:כפניים
קטגוריה:אינדונזיה: עופות
קטגוריה:הפיליפינים: עופות
קטגוריה:יפן: עופות
סרטולובו

**סרטולובו** (ברוסית: **Се́ртолово**; בפינית: **Sierattala**, סיירטאלה) היא עיר במחוז המשנה וסבולוז'סק בלנינגרד, רוסיה, הממוקמת צפונית לסנקט פטרבורג. נכון למפקד משנת 2010 אוכלוסייתה עמדה על 47,457 איש.

## היסטוריה
העיירה נוסד בשנת 1936 על מקום היישוב לשעבר של פינים אינגרים, שתושביהם גורשו. היישוב הוזכר במקורות קודמים בשם **סירואטלה**. בשנת 1936 עברו להתגורר כאן אנשי צבא ובשנים 1939–1940 שימשה סרטובולו כבסיס צבאי ממנו נשלחו כוחות למלחמת החורף. מתחילה, סרטולובו הייתה חלק ממחוז המשנה וסבולוז'סק של מחוז לנינגרד.

במהלך מלחמת העולם השנייה היא לא נכבשה והייתה יחד עם העיר לנינגרד מוקפת על ידי חיילים גרמנים ופינים. לאחר המלחמה כמעט ולא הייתה אוכלוסייה אזרחית בסרטולובו, עד שהחלה בניית דיור מסיבית בשנות החמישים.

בשנת 1977 זכתה סרטולובו מעמד של יישוב עירוני ובשנת 1998, מעמד של עיר. זו הייתה עיר בעלת חשיבות מחוזית עד 2010, כאשר מחוז המשנה אוחד עם המחוז המינהלי של מחוז לנינגרד. באותה עת הפכה סרטולובו לעיר בעלת משמעות מחוזית.

## מעמד מנהלי ועירוני
במסגרת שילוב המחוזות המינהליים העיר שולבה, יחד עם היישוב זפדנאיה ליצה, אל תוך **מחוז המשנה וסבולוז'סק** והוכרה בשם **המחוז המוניציפלי סרטולובו**.

## כלכלה
בדומה לתקופה הסובייטית, כלכלת סרטולובו מבוססת על מתקנים צבאיים. כ-70% מהאוכלוסייה החל משנת 2009 הם אנשי צבא ומשפחותיהם.

### תעשייה
מפעלים תעשייתיים בסרטולובו מייצרים לוחות בטון ומכלי פלסטיק.

### תחבורה
סרטולובו מהווה פרבר של סנקט פטרבורג והיא כלולה ברשת הכבישים הפרברית. העיר ממוקמת על הכביש המהיר המוביל אל ויבורג.

העיר נמצאת במרחק כמה קילומטרים צפונית-מזרחית לרציף הרכבת פסוצ'ניה הנמצא על מסילת הברזל המחברת בין סנקט פטרבורג לעיר ויבורג.

## קישורים חיצוניים

*  

## הערות שוליים

קטגוריה:המצר הקרלי
קטגוריה:מחוז לנינגרד: ערים
קטגוריה:יישובים שהוקמו ב-1936
מותק גיבורי החלומות

**מותק גיבורי החלומות** היא סדרה המבוססת על מופע בעל אותו שם שהופעותיו החלו בחנוכה 2019, בדומה ל"פסטיגל" ול"מותק של פסטיבל". סדרת הטלוויזיה משודרת בערוץ הופ! למנויי "Yes" בלבד.

## הדמויות
***מיקי** (מיכל מוכתר) - ילדה החובבת כפתורים וחברתה הטובה של מיכל הקטנה, חלומה הוא להגיע לארץ הכפתורים.
***מיכל** **הקטנה** (מיכל ויצמן) - ילדה סקרנית ומיוחדת, יש לה סוכרייה על החולצה, חלומה הוא להיות פיה ולפגוש חברים.
***הדוד חיים** (חיים אוסדון) - החבר הטוב ביותר של כולם, תמיד אוהב לשמח ולהצחיק, חלומו הוא להפגיש את חברו הטוב בובו עם המשפחה.
***קופיקו** (ליאור דטאוקר) - קוף שטותניק שאוהב להצחיק את חבריו, חלומו הוא להגיע לג’ונגל ולאכול בננות.
***מני** **ממטרה** (מני צוקרל) - אוהב להמציא שטויות ולהצחיק את חבריו, חלומו הוא ללמוד לדבר עם חיות.
***פיקו** (ליאור דטאוקר) - מופיע בחלומו של דוד חיים ועוזר לו להגיע עם בובו אל משפחתו.
***בובו** (ליאור דטאוקר) - חברו הטוב של דוד חיים החולם לפגוש את משפחתו שלא ראה כל כך הרבה זמן.
***נבי** **ארנבי** (דיבוב: דודי גזית; משחק: נתנאל אמרניאן) - עוזר לכוכבים להגשים את חלומותיהם ומתגורר איתם.

## המופע
מופע הבכורה של מותק גיבורי החלומות התקיים ב-24 בדצמבר 2019, וממשיך להסתובב ברחבי הארץ, המופע זכה לביקורות מהללות דוגמת: “אירוויזיון לילדים”, “שואו מהחלומות”, “היסטריה” ו”חוויה מטורפת לילדים ולכל המשפחה”. עלילת המופע היא בדיוק כמו עלילת הסדרה המקדימה. המופע רץ על הבמות עד תחילת ינואר 2020.

קטגוריה:סדרות ערוץ הופ!
קטגוריה:Yes הטלוויזיה בלוויין: תוכניות וסדרות
קטגוריה:דוד חיים 
קטגוריה:מיכל הקטנה
קטגוריה:תוכניות וסדרות טלוויזיה ישראליות בכיכובן של בובות
הומוסוציאליזציה

**הומוסוציאליזציה** (באנגלית: **Homosocialization**) או **סוציאליזציה להט"בית** (באנגלית: **LGBT socialization**) הוא התהליך בו להט"בים נפגשים, מתייחסים ומשתלבים בקהילה הלהט"בית, במיוחד עם אנשים בעלי אותה נטייה מינית וזהות מגדרית. בנוסף, תהליך זה עוזר לבניית הזהות האישית של כל אדם ואדם.

## מרחבים
מרחבי ההומוסוציאליזציה הם אותם מרחבים פיזיים או וירטואליים בהם באים להט"בים כדי לפגוש אנשים אחרים מהקהילה או כדי למצוא בני זוג מיניים ואוהבים. תהליך זה נותן לבטא בחופשיות את זהותם המינית.

לפני שמרחבי ההומוסוציאליזציה מוגדרים ספציפית לקהילת הלהט"ב, המנהג הקבוע ביותר הוא קיום יחסי ציבור בקהילה הגאה כמו למשל מפגשים מיניים במקומות חיצוניים מסוימים, כגון פארקים או מרחצאות ציבוריים. אף על פי שמנהגים אלו פחות שכיחים, קרוזינג הוא עדיין מנהג נפוץ כיום, במיוחד בקרב גברים המקיימים יחסי מין עם גברים אחרים.

ישנם עסקים ועמותות רבים הממקדים את הנושא של מגוון מגדרי ומיני  המאפשר מפגש וסוציאליזציה של להט"בים. במקרים רבים, הקבוצות מרוכזות בכפרים גאים. עם זאת, מקומות רבים סובלים מתחרות של רשתות חברתיות ואינטרנט שרוצים למשוך להט"בים למקומות אלו.

## הומוסוציאליזציה לנוער
### בית ספר תיכון
בריתות גאות-סטרייטיות (GSA’s) החלו להופיע בשנות ה-80 של המאה ה-20. בריתות אלו היוו דרך לבני הנוער של הקהילה להתגבר על הסתגרות  וסטיגמה ברחבי בית הספר. כיום נמצאים יותר מ-3,000 מועדונים ברחבי ארצות הברית.

ישנו קשר ישיר בין האקלים של בית ספר לבריאותו הפיזית והנפשית של התלמיד. סקר שנערך בקרב תלמידים גילה כי כ-57% מהאנשים הקשיבו להערות, כ-60% הרגישו לא בטוחים וכ-31% החמיצו לפחות יום לימודים אחד בחודש האחרון.

### השכלה גבוהה
השכלה גבוהה היא מערכת חזקה של ארגונים המאכלסים להט"בים או קווירים. אי קיומו של המחקר הקווירי מקפח את חייהם של התלמידים. מוסד אינו מסוגל לוודא שהוא מעודכן בנושאים. המשך מכוני המחקר יכול לתרום לשיפור חייהם והצלחתם של תלמידים.

בשלושת העשורים האחרונים, נרשמה עלייה במרכזים הקווירים בקמפוסים של המכללות. מרכזים אלו בדרך כלל נותנים מענה ועזרה לסטודנטים שרוצים לפתח את זהותם בקמפוס ומחוצה לו. המטרה הכללית של חללים מסוג זה היא שהקהילה שנמצאת בקמפוס תעזור לשאר הקמפוסים להיות יותר מקבלים ומושכלים. במרכזים אלו מועסקים לעיתים קרובות אנשי מקצוע הפועלים לשיפור חיי הקמפוס.

## ראו גם

* קרוזינג
* גריינדר
* קוד המטפחת
* פינקוושינג (להט"ב)

## הערות שוליים

קטגוריה:תרבות להט"ב
קטגוריה:להט"ב: היסטוריה
קטגוריה:חיברות
ולרי סרדיוקוב

**ולרי פאבלוביץ' סרדיוקוב** (בבלארוסית: **Валерый Паўлавіч Сердзюкоў**; נולד ב-9 בנובמבר 1945, בחארושוקה, מחוז הומל, בלארוס הסובייטית) הוא פוליטיקאי רוסי שכיהן כמושל מחוז לנינגרד בשנים 1998–2012.
## ביוגרפיה
סרדיוקוב סיים את לימודיו במכון הכרייה בסנקט פטרבורג עם תואר בכלכלה.

הוא מונה על ידי המושל לסגן המושל האחראי על התעשייה, האנרגיה והסביבה בשנת 1996, הפך לאחר מכן למשנה למושל בדצמבר 1997 ושימש כממלא מקום מושל החל מ-18 בספטמבר 1998.

סרדיוקוב נבחר למושל מחוז לנינגרד בשנת 1999 ושוב בשנת 2003. בשנת 2007 הוא מונה מחדש למושל על ידי ולדימיר פוטין, נשיא רוסיה, בעקבות חוק בחסות הקרמלין שאפשר למנות מושלים על ידי הנשיא במקום להיבחר באופן פופולרי.

בשנת 2012 הוחלף על ידי אלכסנדר דרוזדנקו בתפקיד המושל.

## חייו האישיים
סרדיוקוב נהנה משחמט. הוא נשוי ואב לשני בנים.

## קישורים חיצוניים

* 

קטגוריה:מושלי מחוז לנינגרד
קטגוריה:חברי מפלגת רוסיה המאוחדת
קטגוריה:פוליטיקאים רוסים
קטגוריה:רוסים ממוצא בלארוסי
קטגוריה:מעוטרי עיטור ההצטיינות למען המולדת
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1945
ואדים גוסטוב

**ואדים אנטולייביץ' גוסטוב** (ברוסית: **Вадим Анатольевич Густов**; נולד ב-26 בדצמבר 1948) הוא פוליטיקאי רוסי שכיהן כסגן ראש ממשלת רוסיה בשנים 1998–1999, ושימש כמושל מחוז לנינגרד בשנים 1991–1993 ו-1996–1998.

## ראשית חייו וחינוך
גוסטוב נולד בשנת 1948 בעיר קלינינו שבמחוז ולדימיר. הוא התחנך בשוודיה.

## קריירה
גוסטוב היה ראש מחוז לנינגרד עד אוקטובר 1993. בשנת 1994 שימש כיו"ר הוועדה לענייני חבר המדינות של מועצת הפדרציה. הוא נבחר כמושל מחוז לנינגרד בספטמבר 1996, כשהוא גורף 53% מהקולות. הוא היה מועמד עצמאי אך נתמך על ידי המפלגה הקומוניסטית של הפדרציה הרוסית. הוא החליף את אלכסנדר בליאקוב בתפקיד הנ"ל.

גוסטוב שימש כמושל עד מינויו לסגן ראש הממשלה ב-18 בספטמבר 1998. הוא הוחלף על ידי ואלרי סרדיוקוב כמושל מחוז לנינגרד.

גוסטוב, פוליטיקאי עצמאי, היה אחד משני סגני ראש הממשלה בקבינט של יבגני פרימקוב והוא היה ממונה על עניינים אזוריים ועל היחסים עם הרפובליקות הסובייטיות לשעבר. כהונתו של גוסטוב נמשכה עד 27 באפריל 1999 אז פוטר מתפקידו על ידי נשיא רוסיה, בוריס ילצין. את גוסטוב החליף סרגיי סטפאשין בתפקיד.

בבחירות 1999 ו-2003 התמודד גוסטוב לראשות ממשלת מחוז לנינגרד, אך הוא הפסיד בשתי מערכות הבחירות. בינואר 2002 הפך לסנטור במועצת הפדרציה, כשהוא מייצג את מחוז ולדימיר. הוא היה שוב יו"ר הוועדה לענייני חבר המדינות של המועצה בתקופה זו.

בשנת 2013 נבחר כחבר ב, מטעם רוסיה המאוחדת. כיהן זמן קצר כסגן יושב ראש האספה המחוקקת של המחוז.

### השקפותיו
גוסטוב היה דמות מתנגדת לילצין בשנות התשעים ואף שהוא נתמך על ידם בשנות התשעים, הוא לא היה קומוניסט ולא תמך ברעיון הכלכלה המתוכננת.

## קישורים חיצוניים

## הערות שוליים

קטגוריה:סגני ראש ממשלת רוסיה
קטגוריה:מושלי מחוז לנינגרד
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1948
מצודת קורלה

**מצודת קורלה** (ברוסית: **Корела**, בפינית: **Käkisalmen Linna**, בשוודית: **Kexholms slott**) היא מצודה הממוקמת ליד פריאוזרסק (מחוז לנינגרד, רוסיה) שמילאה תפקיד חשוב בהיסטוריה של המצר הקרלי .

## מוצא
המבצר המקורי נבנה על ידי קרלים, אך המצודה של ימינו היא מימי הביניים. המצודה הוזכרה לראשונה בכרוניקה מנובגורוד משנת 1143 כ"קורלה" וחפירות ארכאולוגיות חשפו רובד ממנה מהמאה ה-12. דברי הימים השוודים דיווחו לראשונה על היישוב "קקסהולם" בשנת 1294. עד המאה ה-16 הייתה המצודה שייכת לרפובליקת נובגורוד ואחריה לנסיכות מוסקבה. תושבי נובגורוד בנו את מעוזי האבן והמגדלים הנוכחיים בשנת 1364 לאחר ששריפה הרסה את מצודת העץ המקורי בשנת 1360.

במהלך המלחמה השוודית-נובגורודית בשנת 1314, כוח קרלי קטן כבש מחדש את המצודה מחיילי נובגורוד. הם הזמינו את השוודים לשמור עליה מפני גייסות נובגורוד; עם זאת, הנובגורודים כבשו את המצודה, שאושרה כשייכת לנובגורוד בהסכם נטבורג משנת 1323.

## נסיכות קורלה
בשנות 1330, הרפובליקה נובגורוד מסרה את המצודה (ובאופן מעשי את שטחי המחוז כולו כולל המצודות אורשק וסטראיה לדוגה), לידי הדוכס נארימנאס מליטא. בשנת 1383 ירש את קורלה, אורשק ומצודת קופוריאה בנו, פטריקאס, אבי שבט הנסיכות הגאליציאני. בשנה הבאה שלאחריה אצילי העיר המקומיים הגישו תלונה נגדו והוא אולץ לוותר על השטחים כמו גם על רוסה. פטריקאס כבש את אדמות אינגריה וקרליה והחזיק בהן לפחות משנת 1383 עד 1397. בשנת 1408, תואר שהוא התיישב במוסקבה תחת חסותו של וסילי הראשון, יחד עם בניו הצעירים, גיאורגי ופיודור, שגדלו באינגריה.

## שלטון וממשל שוודי
זמן קצר לאחר שכבשו את קורלה ב-1580, השוודים בנו מחדש את המבצר ועיצבו אותו כמעוז ביצורים בעיצוב מערב-אירופי. בהסכם תאוסינה משנת 1595 התחייבה שוודיה להחזיר את קורלה לרוסיה. דבר שבוצע בשנת 1597. במהלך מלחמת אינגריה שלאחר מכן החל משנת 1610, השיב גוסטבוס אדולפוס את השליטה השוודית בטירה ובאזור כולו. במהלך תקופת צרות, קורלה היה הפרס שהובטח על ידי וסילי הרביעי ליאקוב דה לה גארדי כחלק ממבצע שוודי שנועד לסייע רוסיה נגד האיחוד הפולני ליטאי. השטחים שולבו בשוודיה במסגרת חוזה סטולבובה משנת 1617. המצודה והאזור נשארו בשליטת שוודיה עד שפיוטר הגדול כבש את המבצר ואת סביבתו במהלך מלחמת הצפון הגדולה.

## הדוכסות הגדולה של פינלנד
לאחר שהפסידה את מלחמת פינלנד בשנת 1809, מסרה שוודיה את מחציתה המזרחית לרוסיה ובשנת 1812 שולבה העיר ומצודת קקיסלמי (Käkiksalmi) לשטחי הדוכסות הגדולה של פינלנד. באמצע המאה ה-18 הפך המבצר לכלא לאסירים פוליטיים של רוסיה הקיסרית, כאשר כמה מהמשתתפים במרד דצמבר (1825) היו כלואים במקום.

## רפובליקת פינלנד
בתחילת דצמבר 1917 פינלנד הכריזה על העצמאות ומחוז קקיסלמי, שבשטחו המצודה, הפך לחלק ממחוז קרליה. המצודה חזרה לבסוף לידי רוסיה ולמעשה לידי יורשתה, ברית המועצות בשנת 1944.

## בתרבות הפופולרית
באוקטובר 1996 צולמה סצנת הפתיחה של הסרט "אח" מחוץ לכותלי המצודה. בסצנה, הגיבור, דנילה באגרוב, הולך על סט הצילומים לצלילי מוזיקה של להקת Nautilus Pompilius.

## קישורים חיצוניים

* 

* תמונות המצודה
* מידע מפורט

## הערות שוליים

קטגוריה:רוסיה: מבצרים
קטגוריה:שוודיה: ביצורים
קטגוריה:פינלנד: מבצרים
קטגוריה:פריאוזרסק
קטגוריה:המצר הקרלי
אנשי הגות

**אנשי הגות** (באנגלית: **Men of Ideas**) הייתה תוכנית טלוויזיה של רשת ה-BBC משנת 1978 שהגיש הפילוסוף בריאן מגי. התוכנית מנתה 15 פרקים, בהם ראיין מגי פילוסופים עכשוויים בכירים.

הפרק הראשון נקרא "מבוא לפילוסופיה" והוצג בו דיון בין מגי לבין ישעיה ברלין. בפרקים הבאים מגי דן בנושאים כמו מרקסיזם, אסכולת פרנקפורט ואקזיסטנציאליזם מודרני.

במהלך ריצת השידור, פורסמו גרסאות קצרות יותר לדיונים במגזין The Listener. הדיאלוגים מהתוכנית עובדו והורחבו בספר באותו שם. גם תחת הכותרת *Talking Philosophy*. וכן תורגם לעברית בשם "אנשי הגות" בספריית אופקים-עם עובד. תקליטורי DVD של הסדרה נמכרים למוסדות אקדמיים תחת הכותרת פילוסופיה עכשווית*.* אך לא התוכנית הזו ולא תוכניתו המאוחרת של מגי "הפילוסופים הגדולים" זמינות לרכישה עבור הצרכן הבייתי (אם כי מרבית הפרקים זמינים בחינם באתר יוטיוב).

## פרקים
# ישעיה ברלין על "מבוא לפילוסופיה"
# צ'ארלס טיילור על "קרל מרקס"
# הרברט מרקוזה על "אסכולת פרנקפורט"
# ויליאם בארט  על "מרטין היידגר"
# אנתוני קווינטון  על "לודוויג ויטגנשטיין"
# אלפרד ג'ולס אייר על "פוזיטיביזם לוגי"
# ברנארד ויליאמס על "פילוסופיה של הלשון היומיומית"
# אר. אמ. הייר  על " פילוסופיה של המוסר"
# וילארד ואן אורמאן קוויין על "קוויין"
# ג'ון סרל על " פילוסופיה של השפה"
# נועם חומסקי על "חומסקי"
# הילרי פטנאם על "פילוסופיה של המדע"
# רונלד דבורקין על "פילוסופיה פוליטית"
# אייריס מרדוק על "פילוסופיה וספרות"
# ארנסט גלנר על "פילוסופיה: ההקשר החברתי"

## ביקורת
בדיילי טלגרף ציינו כי התוכנית זכתה לרייטינג יציב של כמליון צופים לפרק, ושיבחו אותה על ההישג הכמעט בלתי אפשרי להציג עבור ההמונים סוגיות נסתרות בפילוסופיה מבלי להפחית מיושרה אינטלקטואלית ומבלי לאבד רייטינג."

## ראו גם
* הפילוסופים הגדולים

## לקריאה נוספת
* בריאן מאגי, **אנשי הגות**, תרגום: מאיר ויזלטיר, הוצאת עם עובד, 1983

## קישורים חיצוניים

*  סרטוני וידאו של הראיונות (משתי התוכניות) באתר יוטיוב
* קובצי MP3 של הראיונות (משתי התוכניות)

## הערות שוליים

קטגוריה:סדרות טלוויזיה בריטיות שעלו לשידור בשנות ה-1970
קטגוריה:BBC: תוכניות וסדרות
קטגוריה:חיבורים פילוסופיים
המרכז האולימפי על שם האחים זנאמנסקי

**המרכז האולימפי על שם האחים זנאמנסקי** (**Олимпийский центр имени братьев Знаменских**) הוא מתחם ספורט במוסקבה הממוקם ברובע סוקולניקי ברחוב סטרומינקה 4. מאז 1996 נושא את שמו של הספורטאים הסובייטים המפורסמים בשנות ה-30, האחים סראפים וגאורגי זנאמנסקי.

במתחם פועל בית הספר לספורט האולימפי "נוער מוסקבה" על שם האחים זנאמנסקי (שמו המקורי של בית הספר הוא בית הספר המרכזי לאתלטיקה קלה על שם האחים זנאמנסקי), שנוסד בשנת 1961.

## מבנה
מתחם הספורט כולל זירת אתלטיקה מקורה עם ארבעה מסלולים באורך 200 מטר, וכן אצטדיון אתלטיקה עם שישה מסלולי ריצה במעגל שאורכו 400 מטר.

## היסטוריה
המתחם נבנה במקור בראשית המאה העשרים עבור מועדון הספורט סוקולניקי, שנוסד בשנת 1905 והפך לאצטדיון הראשון במוסקבה. בזירה היו: מגרש דשא עם גדר וספסלים ושימש את נבחרת רוסיה המתגבשת. בשנת 1908 נוסף ביתן, שנרכש בתערוכה הימית ושימש כחדר הלבשה. תחילה שטח המגרש באצטדיון היה שטח של 1,000 מגרשים מרובעים (4,552 מ"ר), אם כי על פי התקנים הבינלאומיים, השטח היה צריך להיות 1,450 מגרשים מרובעים (6,600 מ"ר). כדי להגדיל את שטח המגרש בשנת 1909, שופץ האצטדיון. רוברט פולדה הוביל את השיפוץ תוך כדי שימוש בתוכניות זרות, ותצלומי יציעים. בהמשך, האצטדיון קיבל את השם הפופולרי "משטח הסוס". האצטדיון שימש לא רק למשחק כדורגל, אלא גם הוקי, טניס ואתלטיקה.
ימין|ממוזער|250x250 פיקסלים|האצטדיון בשנת 1909.
* שני משחקים נערכו בשנת 1910, בין נבחרות סנקט פטרבורג ומוסקבה. ב-12 בספטמבר פטרבורג ניצחה 2:0. ב-14 בספטמבר, מוסקבה נקמה בה כשניצחה בתוצאה 3-0.
* בשנת 1911 מוסקבה שיחקה עם נבחרת ברלין (המשחק הסתיים בתוצאה של 2:0 לטובת האורחים).
* ביולי 1912 מוסקבה אירחה את הונגריה שניצחה 9:0.
* בשנת 1913 נערכו שני משחקים בין הנבחרת הרוסית לנבחרת השוודית, שני המשחקים הסתיימו בתוצאה 1:4, לטובת השוודים.
* ב-6 בספטמבר 1915 קיימה ליגת הכדורגל במוסקבה משחק צדקה בין קבוצת KSO לנבחרת מוסקבה. הסתיים בתוצאה 1: 1.

שמאל|ממוזער|250x250 פיקסלים| המשחק באצטדיון SKS בשנת 1913.
לאחר הארגון מחדש של מועדוני הכדורגל במוסקבה בתקופה הסובייטית, לפני תחילת המלחמה הפטריוטית הגדולה, נקרא המתחם בשם אצטדיון סוקולניקי האדום של עובדי המגזר הרפואי.

בשנת 1970 הוקם על שטח האצטדיון זירת אתלטיקה, המכונה גם אצטדיון החורף של ספרטק, בו נערכו מספר פעמים אליפויות ברית המועצות באתלטיקה במסלול ואליפות רוסיה הסובייטית באתלטיקה.

מאז התפרקות ברית המועצות משמש כבית ספר לספורט.

## קישורים חיצוניים
* 
## הערות שוליים

קטגוריה:מוסקבה: אצטדיונים ומתקני ספורט
יוסף לוי חגיז

**יוסף לוי חגיז** (ה'תרמ"ו, 1886 – ה' באדר ה'תשל"ד, 27 בפברואר 1974) היה עסקן ואיש ציבור בירושלים, סוחר וגואל קרקעות. מייסד ומנהל אגודת תדח"ץ ומנהל "הוצאת יוסף לוי חגיז", מייסד היישוב אחוזת נפתלי שליד טבריה. בשנות ה-30 עמד בראש אגודת נחלת ישראל - רמה.

## ביוגרפיה

נולד בירושלים ליצחק חגיז, בעלי הוצאת יצחק חגיז. אביו היה חסיד חב"ד שעלה מוויטבסק והתיישב בירושלים. בהיותו בירושלים אימץ לו שם משפחה של שכניו בני עדות המזרח.

ירש מאביו את עסקי הנייר והדפוס, וייסד את "הוצאת יוסף לוי חגיז".

בשנות מלחמת העולם הראשונה התגורר בשכונת נוה צדק בתל אביב. השלטונות הטורקיים אסרו לאגור נפט מעל הכמות היומית הממוצעת. חגיז רכש כמות גדולה של פחי נפט והחביאם בתחתית באר באחד מפרדסיו בפתח תקווה, וסיפק אותם לנצרכים.

בשנות ה-20 היה חבר ועד שכונת שערי חסד בירושלים. הוא בנה מבנה מסחרי בן שתי קומות בשכונה. כמו כן היה מפעילי הציבור בשכונת בית וגן בראשית שנותיה.

בשנת 1921 נבחר כחבר ב"ועד העיר האשכנזי" בירושלים (לימים "העדה החרדית").

החל משנות ה-20 החל בפעילות ענפה לרכישת קרקעות בירושלים ובכל רחבי ארץ ישראל. בשנת 1929 שימש כמנהל חברה קרקעית ירושלים אמריקה בע"מ. בשנת 1936 שימש כראש אגודת נחלת ישראל - רמה.

בשנות ה-20, כאשר שמע על תוכניתו של החפץ חיים לעלות לארץ ישראל, סייע בכספו ליישום התוכנית, אולם דרש ששמו לא יתפרסם. הוא גם סייע ל"חפץ חיים" במכירת ספרי משנה ברורה בארץ ישראל.

הקים את אגודת תדח"ץ (ראשי תיבות: תורה, דת, חסד, צדקה). היה מראשי פאג"י. בשנת 1949 ייסד במסגרת פאג"י את היישוב "אחוזת נפתלי" באזור קרני חיטין שממערב לטבריה. היישוב הוקם על קרקעות שרכש חגיז בשנות ה-20. במקום התגוררו משפחות מעטות בלבד, ולאחר שנים ספורות החלה הנטישה. בשנת 1957 התגוררה במקום משפחה אחת בלבד. עם הקמת היישוב נתגלע סכסוך בין המתיישבים המועטים, חלקם פרשו והקימו תת-יישוב נוסף, מזרחית לאחוזת נפתלי. תחילה נקרא תת-היישוב בשם תדח"ץ, על שם ארגונו של חגיז, ואחר כך הוסב שמו ל"חילה" (ראשי תיבות של שמו - חגיז יוסף לוי). ביישוב זה הוקמו צריפים בלבד, אך עד מהרה ננטש גם הוא. חגיז קבע את ביתו בטבריה והיה פעיל בענייני הדת בעיר.

חגיז היה מועמד אחרון ב מטעם פאג"י.

נפטר בשנת 1974 ונקבר בבית הקברות בהר הזיתים. לאחר מותו הוקמה על שמו בירושלים ישיבת מעוז חיל ("חיל" ראשי תיבות: חגיז יוסף לוי). בשנת 1984 הוציאה הישיבה את ספרו "הגיגים ועיונים" על התורה.

אחותו שרה חאשה הייתה אשת הרב שלמה זלמן זלזניק, ראש ישיבת עץ חיים. אחיו, מרדכי חגיז, עסק אף הוא בעסקי נייר ומכשירי כתיבה. בנו של מרדכי הוא המורה והפזמונאי יחיאל חגיז.

## קישורים חיצוניים
* 
* הפלישה לארמון בקהיר, ז' שבט תשפ"א, באתר דרשו
*חתימתו בוועד משמרת השבת וקדושת העיר טבריה
* 

## הערות שוליים

קטגוריה:אנשי היישוב ילידי הארץ
קטגוריה:ירושלים: אישים
קטגוריה:טבריה: אישים
קטגוריה:פעילי ציבור חרדים
קטגוריה:פעילי אגודת ישראל
קטגוריה:יהודים הקבורים בהר הזיתים: חלקת הפרושים
קטגוריה:מייסדי יישובים בארץ ישראל
קטגוריה:גואלי אדמות בארץ ישראל
קטגוריה:אישים שעל שמם ישיבות בישראל
קטגוריה:ישראלים שנולדו ב-1886
קטגוריה:ישראלים שנפטרו ב-1974
אלכסנדר בליאקוב

**אלכסנדר סמיונוביץ' ביליאקוב** (ברוסית: **Алекса́ндр Семёнович Беляко́в**; נולד ב-20 במאי 1945) הוא בנקאי ופוליטיקאי רוסי שכיהן כמושל מחוז לנינגרד בשנים 1991–1996 והיה חבר הדומה הממלכתית של הפדרציה הרוסית בשנים 1999–2005.

היה מושל מחוז לנינגרד הראשון.
## ביוגרפיה
אלכסנדר בליאקוב נולד בסורטבאלה שברפובליקה הקרלו-פינית בשנת 1945.

הוא נבחר למושל מחוז לנינגרד בשנת 1991 והצטרף למפלגתו של בוריס ילצין, רוסיה ביתנו בשנת 1995. בבחירות הוא הובס על ידי מועמד המפלגה הקומוניסטית, ואדים גוסטוב בבחירות בשנת 1996 וכיהן 6 שנים כמושל המחוז, בתקופה של שפל כלכלי ברוסיה שאחרי התפרקות ברית המועצות.

בליאקוב כיהן כנשיא בנק אגרו SBS בשנים 1997–1998 לפני שנבחר לדומה הממלכתית של הפדרציה הרוסית בשנת 1999 וכיהן כיו"ר ועדת המשאבים הלאומיים בפרלמנט הרוסי. הוא נבחר מחדש לפרלמנט, הפעם כמועמד מטעם רוסיה המאוחדת, בבחירות שנערכו בשנת 2003.

בשנים 2005—2006 עבד כחשב בלשכת החשבון של הפדרציה הרוסית, עסק בפיקוח על הליכי ההפרטה וניהול רכוש המדינה. בשנת 2006 מונה לסגן יו"ר דירקטוריון הבנק החקלאי רוסלחוזבנק.

בליאקוב שימש בשנת 2011 כנשיא האיגוד הרוסי לארגוני ועסקי נייר (RAO BUMPROM).

## קישורים חיצוניים

## הערות שוליים

קטגוריה:מושלי מחוז לנינגרד
קטגוריה:חברי מפלגת רוסיה המאוחדת
קטגוריה:חברי הדומה הממלכתית
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1945
מאיר בראלי

**מאיר (מוריק) בראלי (ברודני)** (11 באוגוסט 1922 – 19 בספטמבר 2004) היה עיתונאי וסופר ישראלי, חבר מערכת דבר ומעורכי "אשנב", "אשמורת" ו"אֹמֶר", מראשי המשמרת הצעירה של מפא"י.

## קורות חיים
בראלי נולד בקובנה, שבליטא, בנם של חוה (לבית יהלום), שהייתה רופאה; ויצחק בראלי שהיה פעיל ציוני, ומראשי בנק הפועלים בארץ ישראל ואחר כך בישראל.

ב-5 במאי 1926 עלה עם הוריו לארץ ישראל. למד בגימנסיה העברית הרצליה בתל אביב. היה פעיל בתנועת "המחנות העולים".

במהלך השנים השתלם בראלי באוניברסיטאות: אוניברסיטת קליפורניה בברקלי, אוניברסיטת ניו יורק ובאוניברסיטה העברית בירושלים.

בתקופת המנדט הבריטי היה חבר ההגנה וערך את "אשנב", עיתונו המחתרתי של הארגון.

היה מזכיר המשמרת הצעירה של מפא"י וערך את "אשמורת", ביטאון המשמרת הצעירה.

בראלי עבד כעיתונאי בעיתון דבר והיה חבר מערכת העיתון.

בין השנים 1968–1980 ערך את העיתון "אֹמֶר".

במהלך השנים פרסם מאמרים רבים בעיתונים דבר, "אשמורת", "מלחמתנו", "בטרם", "הפועל הצעיר" ו"מבט חדש" (שבועון). פרסם ספרים שעסקו בתנועת העבודה, בדוד בן-גוריון, במדיניות החוץ של ישראל, בנושאי עליה וקליטה.

בראלי נפטר בשנת 2004.

## מספריו

* **עיונים ב[[שיטות בחירות]]** עם עובד, תשל"ב, 1972, תל אביב
* **עיונים במדיניות חוץ** עם עובד, תשל"ה 1975
* **להבין את בן-גוריון** הוצאת ידיעות אחרונות (1986)
* **האגרטל השבור**, סדרת ברקאי לפרוזה מקורית, הוצאת ירון גולן, 1986
* **לקראת המטוסים הבאים** הוצאת ירון גולן, תשנ"א, 1990
* הערכים על הסברה ב"הגנה" אצל מרדכי נאור ב**לקסיקון כח המגן – ההגנה**, תל אביב: משרד הביטחון – ההוצאה לאור, 1992
* **מתנועה למנגנון**, ניתוח התנוונותה של תנועת העבודה, הוצאת אלילב, תשנ"ד 1994, תל אביב, עיון, חברה ומדינה
* **נבון לב** מחייו של יצחק בראלי, הוצאת מחברות לספרות, 2000.
### מעריכותיו
* **[[יצחק קנב]], אבי הביטוח הלאומי: קובץ מאמרים, נאומים וראיונות**, תל אביב: מחברות לספרות, תשנ"ח 1997. (משלו ועליו)
### ספרים אודותיו
* **מוריק - סיפור חייו של מאיר בראלי עיתונאי ואיש רוח אוהב ישראל** מנחם מיכלסון, תל אביב : אל-לב, תשס"ח 2007

## משפחתו

בראלי היה נשוי לאריקה ואב לבן ובת. בנו הוא פרופ' אבי בראלי היסטוריון ישראלי, חוקר ועורך במכון בן-גוריון לחקר ישראל והציונות שבאוניברסיטת בן-גוריון בנגב.

## קישורים חיצוניים
* 
* 

## הערות שוליים

קטגוריה:ישראלים ילידי ליטא
קטגוריה:אנשי העלייה הרביעית
קטגוריה:בוגרי גימנסיה הרצליה
קטגוריה:בוגרי המחנות העולים
קטגוריה:סופרים ישראלים
קטגוריה:סגל דבר
קטגוריה:משפחת בראלי
קטגוריה:ישראלים שנולדו ב-1922
קטגוריה:ישראלים שנפטרו ב-2004
רחל הדס

**רחל הדס** (1930–2019) הייתה זמרת סופרן ישראלית.

## ביוגרפיה
הדס נולדה בסלוניקי שביוון בשנת 1930. בגיל 8 חודשים עלתה לישראל עם משפחתה. בנעוריה למדה מוזיקה במסגרות שונות ובהמשך גם במדרשה למוזיקה בתל אביב (לימים לימדה מוזיקה בבית הספר הריאלי בחיפה).

בסוף שנות ה-40 ובתחילת שנות ה-50 הופיעה במועדונים שונים בחיפה ובשנת 1954 נסעה לראשונה לארצות הברית כדי ללמוד ריקוד מודרני (אצל מרתה גרהם) ולהופיע שם במועדונים מקומיים ("צברה" למשל) בשירים בעברית ובלאדינו כשהיא מקוטלגת כזמרת עם. אגב, לאורך השנים חקרה מוזיקה עממית והתמקצעה בה. היא שרה ב-16 שפות שונות.

בארצות הברית הופיעה בין השאר באולם ה"קרנגי הול" היוקרתי ובאולם ה-"Gate Of The Horn" בשיקגו. תיאודור ביקל סייע לה באותה תקופה.

באמצע שנות ה-50, במהלך שהותה בניו יורק, הופיעה עם שייקה אופיר ואמיתי נאמן (אותו הכירה במדרשה הממלכתית למחנכים ולמוזיקה בתל אביב, בהמשך היה בעלה הראשון) במסגרת להקת "אורנים", שלימים, עם פרישתה של הדס בשנת 1957, הפכה ללהקת "אורנים צבר" עם הסולנית גאולה גיל, דובי זלצר ומיכה כגן.

בשנת 1959 הקימה יחד עם המוזיקאי גיל אלדמע והרקדנים אברהם אלבר וחווה כוכב את להקת "הדר" שהופיעה בהוליווד. הלהקה פעלה עד אמצע שנות ה-60 ובוימה על ידי השחקן והבמאי ההוליוודי ריצ'רד אנגרולה, שנעשה גם בן זוגה של הדס.

לאורך סוף שנות ה-50 וה-60 היא הקליטה מספר תקליטים בעברית ובלדינו שהתפרסמו בארץ ובקרב הקהילות היהודיות באמריקה ובפריז, שם הופיעה ושהתה תקופה מסוימת.

באמצע שנות ה-80 הקימה הדס את מיזם "צליל עם" עם קרן התרבות אמריקה-ישראל על מנת להביא מוזיקה לעיירות פיתוח.

בשנות השמונים הקימה את מחלקת "הנוי והנצח" ב"גשר מפעלים חינוכיים", במסגרתה נפגשו אמנים ורבנים ישראלים. כמו כן, הקימה תחנת רדיו של "קול ישראל" בקריית ארבע ו-13 מרכזים למוזיקה בדרום הר חברון.

בשנותיה האחרונות חזרה בתשובה והתגוררה בקריית ארבע.

## קישורים חיצוניים
* רחל הדס באתר זמרשת
* 
* 

## הערות שוליים

קטגוריה:ישראלים ילידי יוון
קטגוריה:קריית ארבע: אישים
קטגוריה:אמניות ישראליות שחזרו בתשובה
קטגוריה:נשות העלייה הרביעית
קטגוריה:אנשי העלייה הרביעית
קטגוריה:בוגרי המדרשה הממלכתית למחנכים למוזיקה
קטגוריה:מתנחלות
קטגוריה:זמרות סופרן
קטגוריה:זמרות סופרן ישראליות
קטגוריה:ישראליות שנולדו ב-1930
קטגוריה:ישראלים שנולדו ב-1930
קטגוריה:ישראליות שנפטרו ב-2019
קטגוריה:ישראלים שנפטרו ב-2019
בינג (סדרת ילדים)

**בינג** (באנגלית: **Bing**) היא סדרת אנימציה בריטית לילדים המשודרת בישראל בדיבוב לעברית בערוץ הופ! ואחר מכן בערוץ לולי החל משנת 2015

הסדרה מבוססת על סדרת ספרים שנקראת "Bing Bunny" מאת טד דיוואן. את הזכויות ליצירת הסדרה רכשה חברת Acmar Films והיא פותחה עבור CBeebies.

הסדרה הייתה מועמדת למגוון פרסים בינלאומיים וזכתה בפרס הפרה-סקול הטוב ביותר בטקס האמי הבינלאומי לילדים בשנת 2016.

בארצות הברית, הסדרה החלה את שידוריה ב-13 בספטמבר 2021 בערוץ Cartoon Network תחת רצועת השידור "Cartoonito" , עם דיבוב אמריקאי שהופק עבור הערוץ.

## עלילת הסדרה
בינג הוא ארנב נמרץ, נלהב וסקרן. דרך חוויות שונות ויחד עם חבריו, הוא מגלה אודות העולם בו הוא חי. בינג לומד להתמודד ולקבל את החיים כפי שהם, לעיתים הם משמחים ומרגשים ולעיתים גם יכולים להיות מאכזבים.

בסוף כל פרק בינג מסכם במשך דקה מה ראינו, כיצד התמודד עם האתגר והאם הבעיה נפתרה. סיכום זה מהווה נקודת חוזק חשובה בסדרה שכן היא מבהירה לילד את שראה ומאפשרת לו לעבד את העלילה והסיטואציה הרגשית לפני שממשיך הלאה לקרדיטים.

## דמויות

* **בינג (Bing)**: ארנב שחור, הדמות המרכזית בתוכנית.
* **פלופ (Flop)**: ארנב כתום, האפוטרופוס של בינג.
* **סולה (Sula)**: פילה חומה, חברתה של בינג.
* **אמה (Amma)**: פילה כחולה, האפוטרופוסית של סולה והמורה בבית ספר בו לומד בינג.
* **פנדו (Pando)**: פנדה לבן, חברו של בינג, ניתן לראות אותו כשהוא משחק עם חבריו בכיתה במשחקים יחף.
* **פאדג'ט (Padget)**: האפוטרופוסית של פנדו וגם מנהלת הקיוסק הקרוב לביתו של בינג, היא נוהגת בקולנועית צהובה, הזן שלה לא ידוע אולי פנדה ירוקה או דובת נמלים ירוקה או קואלה ירוקה.
* **קוקו (Coco)**: ארנבת לבנה, בת דודו של בינג.
* **צ'ארלי (Charlie)**: אחיו הקטן של קוקו, הוא אוהב להציק לבינג כמו בפעם ההיא שבה בינג שיחק במכוניות בחניה אז צ'ארלי הרס לו את המשחק והפתרון היה שצ'ארלי ישחק בירקות.
* **מולי (Molly)**: דודתו של בינג והאפוטרופוסית של קוקו וצ'ארלי, מנגנת בקלרינט, סוגה לא ידוע אולי חפרפרת אדומה.

## מטרת הסדרה
הסדרה מלמדת על דרכו של עולם ונותנת כלים להתמודדות עם מצבים לא נעימים כגון פרידה מחפץ אהוב שנשבר, למידת סבלנות, התמודדות עם פחד מרעשים חזקים ועוד.
פלופ ואמה הם לכאורה הדמויות ה"הוריות" בסדרה. בסדרה זו אין היררכיה, אין אמא ואבא ומבנה הבית והמשפחה מעט שונה ופתוח לאינטרפרטציות. פלופ, אמה, פאדג'ט ומולי הם היחידים בעלי קול של מבוגר, אך מבנה גופם כשל בובה קטנת ממדים. הם השקולים והרגועים מבין הדמויות ותמיד מציעים פתרונות, אם כי מעולם לא צוין שהם ההורים או המבוגרים. נתון זה מאפשר לילד להסיק לבד מהו תפקידם ומקומם במבנה החברתי.

## קישורים חיצוניים

* 

* 
* בינג הפרקים המלאים באתר לולי

קטגוריה:סדרות טלוויזיה איריות לילדים
קטגוריה:ערוץ הופ!: תוכניות רכש
קטגוריה:תוכניות טלוויזיה שעלו לשידור בשנות ה-2010
קטגוריה:סדרות הנפשה בריטיות
קטגוריה:ערוץ לולי: סדרות
קטגוריה:סדרות CBeebies
קטגוריה:סדרות מצוירות
קטגוריה:סדרות על יונקים
קטגוריה:סדרות טלוויזיה בריטיות לילדים
תמר קנרי

**תמר קנרי** (שם מדעי: *Phoenix canariensis*) הוא מין ממשפחת הדקליים, קרוב משפחה של התמר המצוי. מוצאו של התמר הקנרי באיים הקנריים, והוא משמש כעץ נוי.

## תיאור
עץ התמר הקנרי הוא דקל בגובה 10–20 מטר, המגיע לפעמים עד 40 מטרים. בעל עלים מנוצים, באורך 5–6 מטרים, עם 800–1000 עלעלים היוצאים מכל אחד מצידי השדרה. העלים בצבע ירוק, כהה יותר משל התמר המצוי,

הפרי צהוב-כתום בעל צורה אליפטית, עם בית גלעין באורך כ-2 סנטימטרים, המכיל גלעין אחד. הפרי אכיל, אך לא נחשב טעים ובדרך כלל לא משמש למאכל אדם.

פרי התמר הקנרי נאכל על ידי ציפורים ועטלפי פירות.

File:Gelbsteißbülbül - Pycnonotus xanthopygos 03.jpg|פירות
File:Phoenix canariensis B.jpg|פרחים
File:Phoenix canariensis cortex.jpg|גזע


## גידול
לרוב נוהגים לגדל תמר קנרי באזורים בעלי אקלים ים-תיכוני, אך גם באזורים סובטרופיים אחרים.

בניגוד לעצים אחרים הנגזמים לשיפור המראה, לרוב אין גוזמים את התמר הקנרי.

## שימושים
התמר הקנרי משמש כעץ נוי.

מלשד התמר מפיקים סירופ (Miel de palma).

### לנטילת ארבעת המינים
בעקבות מאמר של פרופ' יהודה פליקס המראה את שונות הדקל הקנרי מעץ תמר מצוי בטעם הפירות ועוד, נחלקו פוסקים האם הלולב של הדקל הקנרי כשר למצוות ארבעת המינים. לדעת הרב משה פיינשטיין הוא פסול, וכן לדעת הרב בן-ציון אבא-שאול. לעומת זאת לדעת הרב שלמה זלמן אוירבך וכן לדעת הרב עובדיה יוסף ניתן לברך עליו

## קישורים חיצוניים

## הערות שוליים

קטגוריה:דקלאים
דומיניק דופור

**דומיניק דופור** (בצרפתית: **Dominique Dufour**; נולדה בשנת 1959) היא דוגמנית קנדית.

## ביוגרפיה
דופור נולדה בלאוואל, היא החלה לדגמן בתחילת שנות העשרים שלה.

היא נבחרה למיס קנדה 1981 כשהשתתפה בתחרות כמיס לאוואל.

במהלך שנת כהונתה היא למדה אנגלית.

כמיס קנדה היא לקחה חלק במצעד סנטה קלאוס של מילטון, עיירה באונטריו, היא גם ביקרה ב"Steam Era", פסטיבל הנערך באונטריו העוסק בהיסטוריה החקלאית של המקום.

בטקס בחירת מיס תבל 1981 נבחרה לסגנית ראשונה, המקום השני, עד לאותו זמן הייתה לקנדית שהגיעה להישג הגבוה ביותר בהיסטוריה של התחרות הבינלאומית.

היא הופיעה בפרק הראשון של תוכנית המציאות "Thrill of a Lifetime" ששודרה בערוץ "CTV" הקנדי.

בין 1982–1992 לקחה חלק בהנחיית תחרות מיס קנדה, ב-1992 נערכה התחרות בפעם האחרונה באותה מתכונת ולאחר מכן הוחלט לבטלה.

ב-2009 הנחתה את תחרות מיס תבל קנדה.

## קישורים חיצוניים
* https://www.gettyimages.com/detail/news-photo/yonge-beauty-dominique-dufour-the-reigning-miss-canada-who-news-photo/499302213

## הערות שוליים

קטגוריה:זוכות מיס קנדה
קטגוריה:משתתפות בתחרות מיס תבל 1981
קטגוריה:קנדים צרפתים
קטגוריה:קנדיות שנולדו ב-1959
קטגוריה:דוגמניות קנדיות
קטגוריה:דוגמנים קנדים
קטגוריה:קנדים שנולדו ב-1959
ג'ודי ראטלדג'

**ג'ודי איבון ראטלדג**' (באנגלית: **Jodi Yvonne Rutledge**; נולדה בשנת 1962) היא דוגמנית קנדית.

## ביוגרפיה
ראטלדג' נולדה במניטובה ולה שתי אחיות.

בצעירותה החלה לעבוד כדוגמנית באופן עצמאי.

היא למדה אופנה ומנהל עסקים באוניברסיטת מניטובה.

ב-1980 ו-1981 זכתה בפרס על עיצוב אופנה.

היא עיצבה מדים לנבחרת של מניטובה במשחקי קנדה (Canada Games), אירוע ספורט רב-תכליתי הנערך מדי שנה בקנדה.

היא זכתה בתחרות מיס קנדה 1983 כנציגה של מניטובה.

בין הפרסים שניתנו לה על זכייתה הן מלגה על סך 1,500 דולר, פסנתר ומוצרי ביגוד וקוסמטיקה.

היא ייצגה את קנדה בתחרות מיס תבל 1983.

היא ביקרה בפסטיבל "Steam Era" של העיירה מילטון באונטריו ביחד עם מיס הנוער של קנדה.

היא עבדה כמגישה בערוץ הטלוויזיה "CKX-TV".

היא נישאה לדרו קרייג ונולדה לה שלושה ילדים.

## קישורים חיצוניים
*זכייה בתחרות מיס קנדה
*זכייה בתחרות מיס קנדה

## הערות שוליים

קטגוריה:זוכות מיס קנדה
קטגוריה:משתתפות בתחרות מיס תבל 1983
קטגוריה:דוגמניות קנדיות
קטגוריה:דוגמנים קנדים
קטגוריה:מנחות טלוויזיה קנדיות
קטגוריה:מנחי טלוויזיה קנדים
קטגוריה:קנדיות שנולדו ב-1962
קטגוריה:קנדים שנולדו ב-1962
חולדת המים

**חולדת המים** הידועה גם בשל **רקָאלִי** (שם מדעי: *Hydromys chrysogaster*) היא מין של מכרסם ממשפחת העכבריים החיה רק בצפון ובמזרח אוסטרליה, באי טסמניה ובגינאה החדשה.
## מאפיינים
חולדה זו היא מהגדולות שבבני משפחתה, גדולה בהרבה מחולדה מצויה, ואורכה 231–370 מ"מ, אורך הזנב 242–345 מ"מ ומשקלה 340–1,275 גרם בממוצע. חולדת המים בעלת פרווה חומה כהה, סנטר ולחיים צהובות בהירות וזנב ארו ושחור למעט בקצה הלבן שלו.

חולדה זו היא יונק מיימי וגופה בעל התאמה לתנאי שחייה וצלילה עם רגליים עבות בעלות קרומי שחייה, זנב רחב בו מעט שיער, הפרווה דוחה מים וגולגולת ארוכה ושטוחה עם זיפי שפם ארוכים ועיניים ואוזניים קטנות. החולדה היא חיה פעילת לילה, אז היא מסתובבת בין הבריכות, הביצות, האגמים והמנגרובים האוסטרליים ומחפשת טרף של צדפות, סרטני נהרות (המזון החביב עליה), סרטנים נוספים, חרקי מים, דגים וצפרדעים ולעיתים היא תטרוף גם טרף גדול יותר כמו עכברים אחרים או עופות מים קטנים. בחורפים קשים הם יאכלו גם צמחים, אך מדובר במין טורף.

החולדה חיה בגפה באזורים טריטוריאליים ותתקוף באגרסיביות מסיגי גבול. חולדות רבות מראות סימני נשיכה עם זנבותיהם לאחר מאבקים כאלה. החולדות מסתובבות בין קני סוף וצמחיית על גדות המים להגנה מטורפים. בימים הם נחים בחורים באדמה או מתחת גזעים. בחורף החולדות הרגישות לשינויים במזג האוויר יעדיפו לאכול על היבשה. אשר חמים יותר הם ישחו עד 4 ק"מ בכל לילה בחיפוש מזון. עם זאת הם עלולים להיטרף בידי נחשים, תנינים ודגים גדולים וגם בידי עופות דורסים, שועלים וחתולים.

בעבר צדו את חולדה זו כדי להשתמש בפרוותה וגם מפני שהיא מזיקה לצינורות השקיה, אותם היא נושכת בשיניה הגדולות. כיום זהו מין מוגן ואסור לציד. החולדה נחשבת למין חשוב אשר מדביר את אוכלוסיית סרטני הנהרות האוסטרליים. היא מהטורפים הבודדים היודעים לטרוף מבלי להיפגע את קרפדת הקנים, מין פולש באוסטרליה, בעל בלוטות רעל על עורו. כדי להימנע מחשיפה לעור הרעיל, החולדה תוקפת את הקרפדה באזור החזה, שם הרעל שלה חלש יותר, יוצרת חתכים קטנים בעורה בעזרת טפריה מבלי להשתמש בשיניים, ומוציאה את איבריה הפנימיים. לא ברור אם התנהגות זו היא מולדת, ושימשה את החולדות לציד מינים מקומיים של צפרדעים רעילות לפני הגעת קרפדת הקנים, או שזו התנהגות נלמדת.

החולדות מטפלות בגוריהן ארבעה שבועות לאחר שסיימו לינוק, ואפשר שבתקופה זו הן מלמדות אותם שיטות צייד.

## קישורים חיצוניים

## הערות שוליים

ממוזער|ימין|200px|חולדה שוחה במים

קטגוריה:ערכים שבהם תבנית בריטניקה אינה מתאימה
קטגוריה:עכברים (תת-משפחה)
קטגוריה:טסמניה: יונקים
קטגוריה:טקסונים שתוארו בידי אטיין ז'ופרואה סנט-אילר
קטגוריה:פפואה גינאה החדשה: יונקים
קטגוריה:מכרסמים מימיים
קטגוריה:בעלי חיים בביצות אוסטרליה
קטגוריה:בעלי חיים שתוארו ב-1804
הינשוף

**הינשוף** הוא סרט ריגול ישראלי מ-1988 בבימיו של אמנון רובינשטיין על פי תסריט של טוביה מנדלסון, עם אסי דיין, גדליה בסר ולאורה ריבלין בתפקידים הראשיים.
## הפקה והפצה
תסריט הסרט נכתב על ידי העיתונאי טוביה מנדלסון, בהתבסס על מקרים אמיתיים בהם נחשפו בישראל מרגלים סובייטים. שהאסטרטגיה הסובייטית הייתה לשתול מרגלים כהשקעה לטווח ארוך, כאשר הם נטמעו במדינה בו פעלו במשך שנים ארוכות והופעלו רק במקרה הצורך. הוא הציג את הרעיון לחברו הבמאי אמנון רובינשטיין שהחליט לעזור לממש אותו. השניים גיסו מימון מאנשי העסקים ברוך איבצ'ר ואהוד בן ש"ך ואת המפיק מיכאל שרפשטיין. בקיץ 1987 לוהק אסי דיין לתפקיד הראשי. 

הסרט הוקרן בהקרנת בכורה חגיגית בתל אביב, ובפסטיבל הסרטים הישראלי בלוס אנג'לס ובמסגרת פסטיבל הקולנוע ירושלים. 

לאחר שבועיים מצאתו הוחלט להפסיק את הקרנתו בבתי הקולנוע עקב חוסר הצלחתו בקרב הקהל וכמו כן בקרב מבקרי הקולנוע. המטרה הייתה לצלם לסרט סוף חדש, לערוך אותו שוב ולהוציא גרסה חדשה לאקרנים. אולם הגרסה החדשה מעולם לא הושלמה.

בסרט השתתף ירון לונדון בהופעת אורח בתור מנהל הרדיו.

## תקציר העלילה
אמנון (אסי דיין) הוא איש שב"כ שמנהלו, ראש השב"כ, נמצא במאבק יוקרה עם ראש המוסד. למען אמביציה אישית, מתמרן ראש המוסד את המערכת כולה ומעלה חשד נגד סנדר (גדליה בסר), פרופסור שעלה לארץ מברית המועצות כחשוד בריגול בישראל עבורה. 
יעל (לאורה ריבלין), אשתו של סנדר היא עיתונאית ועורכת חדשות ברדיו המסתבכת גם היא בפרשייה. במהלך הסרט נרצח ראש השב״כ. את גופתו מוצאים בסוויטה במלון "המלך דוד" בירושלים. צד נוסף בסיפור העלילה היא דיפלומטית גרמניה (פיליס גלזר) שהיא המאהבת של אמנון איש השב"כ.

## שחקנים ודמויות

## קישורים חיצוניים

*  - ריאיון עם אסי דיין בעקבות צאתו של הסרט לאקרנים
**ביקורות**
* עדנה פיינרו 
* 
## הערות שוליים

קטגוריה:סרטי 1988

קטגוריה:ינשופיים בתרבות
קטגוריה:סרטים ישראליים משנת 1988
גלאפגוס (פירושונים)

**[[איי גלאפגוס]]** הם ארכיפלג מפורסם המצוי באוקיינוס השקט, לחופי אקוודור.
Diosa de la Noche

***Diosa de la Noche*** (באנגלית: **Goddess of the Night**, ובעברית: **אלת הלילה**) הוא אלבום האולפן השנים עשר של הזמרת המקסיקנית גלוריה טרווי. אלבום האולפן יצא לאור ב-31 במאי 2019, על ידי חברת התקליטים יוניברסל מיוזיק לטין אנטרטיינמנט. מתוך האלבום יצאו שמונה סינגלים.

האלבום הגיע למקום הראשון במצעד האלבומים של מקסיקו.

## רקע והפקה
האלבום הופק על ידי ארמאנדו אבילה ומאפיו, והוקלט בין שנת 2018 לשנת 2019. הסינגל הראשון מתוך האלבום "Que Me Duela" יצא לאור ב-14 ביוני 2018, ביחד עם וידאו קליפ נלווה שעזר בקידום שלו. הסינגל השני "Me Lloras" יצא לאור בספטמבר של אותה השנה, והצליח לצבור למעלה מ-58 מיליון צפיות ביוטיוב. לקראת סוף שנת 2018, הוציאה טרווי את הסינגל השלישי מתוך האלבום "Ellas Soy Yo".

בינואר 2019, יצא לאור הסינגל הרביעי מתוך האלבום, "Vas A Recordarme" שזכה להצלחה רבה בדומה לקודמיו. חודשיים לאחר מכן, יצא הסינגל החמישי מתוך האלבום "Yo Soy Su Vida", אשר לווה בקליפ מצליח גם כן. ב-14 במרץ 2019, יצא לאור הלהיט הלטיני "", כסינגל השישי מתוך האלבום. בשיר השתתפה הזמרת-יוצרת קרול ג'י. במאי 2019, יצא לאור הסינגל השביעי מתוך האלבום "Ábranse Perras", שזכה להצלחה. באותו החודש יצא הסינגל השמיני והאחרון מתוך האלבום, "Rómpeme el Corazón".

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי גלוריה טרווי
קטגוריה:אלבומים בספרדית
קטגוריה:אלבומי זהב בארצות הברית
קטגוריה:אלבומי חברת יוניברסל מיוזיק לטין אנטרטיינמנט
צ'רלי מגירה

**גבריאל (גבי) אבודרהם** (10 באוקטובר 1972 – נובמבר 2016), הידוע בשם הבמה **צ'רלי** (או **צ'ארלי**) **מגירה**, היה אמן, יוצר ומוזיקאי ישראלי.

## ביוגרפיה
גבי אבודרהם נולד בבית שאן למרים מגירה (Meguira), יוצאת קזבלנקה, ולמשה אבודרהם, יוצא מרקש. אבודרהם גדל בעפולה ומאוחר יותר עבר לגדעונה. בגיל 14 החל ללמוד בפנימייה בכפר סבא.

ב־1994 הקים אבודרהם עם נתן גרופר את ההרכב The Shnek. ההרכב פעל עד 1997.

אלבום הבכורה של מגירה, "דה אבטומטיק מיסטרזינגר ממבו שיק", הוקלט בביתו בחורף 2000. את השיר השני באלבום, "אתמול היום ומחר", הפיקו והקליטו מספר חודשים קודם לכן "נערי ההפקר" (מגירה ובועז גולדברג). בהקלטת השיר ניגן בפסנתר, הזמר והמוזיקאי שי נובלמן. בקיץ 2001, לקראת יציאת אלבום הבכורה של מגירה, הוא החל לאמץ את שם הבמה צ'רלי מגירה (Charlie Megira), שהפך להיות מזוהה עימו עד היום.

את הופעת הבכורה בשם הבמה ערך מגירה במועדון הפטיפון שבתל אביב ב־29 בנובמבר 2001. הזמר שי נובלמן, שהופיע במועדון באותו הערב, הזמין אותו להעלות את המופע הפותח.
באותה שנה הכיר אבודרהם את מיכל קהן. השניים היו לבני זוג ושיתפו פעולה על הבמה ובהקלטות שונות.

ב־2004 שיחק בסרט הקולנוע "ריקי ריקי", שבו השתתפה גם קהן. אחותה, השחקנית דלית קהן, שיחקה בתפקיד הראשי.

בנובמבר 2011 נשא אבודרהם לאישה את סרה סמסון אחרי כמה חודשים של היכרות. כעבור שנה עבר הזוג לברלין. לשניים נולד בן, אדריאן. לאחר לידתו של אדריאן בילה מגירה את זמנו בין הופעות בברלין, בישראל ובצפון קרוליינה. ב־2011 שיתף פעולה עם הבמאי ארי פולמן ועם מלחין הפסקולים מקס ריכטר בפסקול הסרט "כנס העתידנים".

ב־8 בנובמבר 2016 נמצא אבודרהם מת בדירתו בברלין, לאחר ששם קץ לחייו. הוא נטמן בבית קברות יהודי במרכז ברלין.

ב־2019 יצא הסרט "מחר כבר עבר", שבו תיעד המוזיקאי והמבקר בועז גולדברג את חייו של מגירה, משיכתו למיסטיקה ואת גוף היצירה שלו לאורך השנים. מאוחר יותר באותה שנה יצא בלייבל Numero Group האוסף Tomorrow's Gone, המכיל 24 שירים מכל שנות הקריירה של מגירה.

## דיסקוגרפיה
#### אלבומים
2001 – צ'רלי מגירה, "דה אבטומטיק מיסטרזינגר ממבו שיק"

2003 – צ'רלי מגירה, "פרגמנטים רוקנרוליים"

2006 – צ'רלי מגירה ונערת ההפקר, "Charlie Megira und Hefker Girl"

2009 – צ'רלי מגירה והמודרן דאנס קלאב, "Love Police"

2014 – צ'רלי מגירה והבית שאן וואלי הילביליז, "The End of Teenage"

2015 – צ'רלי מגירה והבית שאן וואלי הילביליז, "Boom Chaka Boom Boom"

**לאחר מותו – מהדורות ויניל של הלייבל Numero Group**

2019 – צ'רלי מגירה, "Tomorrow's Gone" (אוסף)

**הוצאות מחודשות**

2022 – צ'רלי מגירה, "דה אבטומטיק מיסטרזינגר ממבו שיק"

2023 – צ'רלי מגירה ונערת ההפקר, "Charlie Megira und Hefker Girl"

2023 - צ'רלי מגירה והמודרן דאנס קלאב, "Love Police"

2024 - צ'רלי מגירה והבית שאן וואלי הילביליז, "The End of Teenage"

2025 - צ'רלי מגירה והבית שאן וואלי הילביליז, "Boom Chaka Boom Boom"

## קישורים חיצוניים

* 
* 
* צ'רלי מגירה פוגש את ג'ימי טראש
* ראיון עם צ'רלי מגירה ב־The Bay Bridged
* אתר הנצחה לגבי אבודרהם / צ'רלי מגירה שהקימה אחותו, סוזן שפרון אבודרהם
* ראיון עם צ'רלי מגירה באתר rnr666
* תוכנית הרדיו "נפולאון" לזכרו של צ'ארלי מגירה, "קול הקמפוס", 10 בנובמבר 2016
* 
* ריאיון עם יוצר הסרט "מחר כבר עבר", בועז גולדברג, במגזין האוסטרי Skug

## הערות שוליים

קטגוריה:מוזיקאים ישראלים
קטגוריה:מתאבדים ישראלים: אמנים
קטגוריה:מועצה אזורית הגלבוע: אישים
קטגוריה:אנשי המושב
קטגוריה:אישים הקבורים במושבים
קטגוריה:ישראלים שנולדו ב-1972
קטגוריה:ישראלים שנפטרו ב-2016
צ'ון דו-הוואן

**צ'ון דו-הוואן** (בהאנגול: **전두환**, בהאנג'ה: **全斗煥**; 18 בינואר 1931 – 23 בנובמבר 2021) היה מדינאי ואיש צבא דרום קוריאני, שכיהן כנשיאה החמישי של קוריאה הדרומית בין השנים 1980–1988.

## ביוגרפיה
צ'ון נולד בשנת 1931, בעיירה חקלאית ענייה שבדרום קוריאה, במהלך תקופת הכיבוש היפני בקוריאה.
צ'ון היה הבן הרביעי מתוך עשרה ילדים לצ'ון סאנג-וו וקים ג'ונג-מון. שני אחיו הגדולים של צ'ון, יהול-הוואן וקיו-גון, נהרגו בתאונה כשהיה תינוק.
צ'ון גדל כשהוא מכיר רק את קי-הוואן כאחיו הגדול.

צ'ון נכנס לאקדמיה הצבאית הקוריאנית בשנת 1951. לאחר סיום לימודיו בשנת 1955, הפך לקצין חי"ר ובשנת 1958 נישא ללי סון ג'ה, בתו של תא"ל לי קיו דונג. צ'ון פיקד על אוגדה דרום קוריאנית בדרום וייטנאם במלחמת וייטנאם. לאחר שפארק צ'ונג-הי תפס את השלטון בשנת 1961, שימש צ'ון כמזכיר שירות המדינה של החונטה, ובשנת 1963, עם שיקום הממשל האזרחי, כראש המטה של סוכנות הביון המרכזית הקוריאנית (KCIA), שירות המודיעין הלאומי). הוא כיהן בתפקידים רשמיים שונים אחרים ועלה לדרגת תא"ל בשנת 1978.

צ'ון השתלט על השלטון לאחר ההתנקשות ב-1979 של הנשיא פארק צ'ונג-הי, שהיה בעצמו דיקטטור צבאי. צ'ון עשה הפיכה צבאית ב-12 בדצמבר 1979, ולאחר מכן חיזק את הדיקטטורה הצבאית שלו בהפיכה הצבאית ב-17 במאי 1980 שבה הכריז על חוק צבאי ובהמשך הקים מחנה ריכוז ל"חינוך מטהר". הוא הקים את הרפובליקה החמישית של קוריאה ב-3 במרץ 1981. הוא שלט תחת חוקה קצת פחות אוטוריטרית מהרפובליקה הרביעית של פארק צ'ונג-הי, אבל עדיין החזיק בכוח ביצוע רחב מאוד, והשתמש באלימות קיצונית כדי לשמור עליה.
 
במהלך כהונתו, כלכלת דרום קוריאה צמחה בקצב הגבוה ביותר אי פעם והשיגה את העודף המסחרי הראשון של המדינה ב-1986.

לאחר התגברות הלחץ הפנימי כתוצאה מתנועת הדמוקרטיזציה של יוני 1987, ובעקבות לחץ חיצוני בשל האולימפיאדה הקרבה, איפשר צ'ון לערוך בחירות חופשיות ופתוחות לנשיאות בדצמבר 1987. הוא העביר את השלטון לחברו הקרוב ובן בריתו נו טה-וו (Roh Tae-woo), שהמשיך רבות מהמדיניות של צ'ון במהלך שלטונו שלו עד שנות ה-90'.

בשנת 1996 נידון צ'ון למוות עקב מעורבותו בדיכוי התקוממות קוואנגג'ו, שבמהלכו נהרגו מאות אנשים.
מאוחר יותר הוא קיבל חנינה על ידי הנשיא קים יונג-סאם, וזאת, בעצת הנשיא הנבחר, קים דה-ג'ונג, שנידון לגזר דין מוות כ-20 שנה קודם לכן על ידי ממשלו הרודני של צ'ון.

נפטר ב-23 בנובמבר 2021.

## קישורים חיצוניים

## הערות שוליים

קטגוריה:נשיאי קוריאה הדרומית
קטגוריה:ילידי 1931
קטגוריה:נפטרים ב-2021
קטגוריה:דרום קוריאנים שנפטרו במאה ה-21
פרס אוסקר לסרט הקצר הטוב ביותר

**סרט הלייב אקשן הקצר הטוב ביותר** היא קטגוריה בטקס פרסי האוסקר, הקיימת תחת שמות שונים כקטגוריה נפרדת מאז 1957.

משנת 1936 עד 1956 היו שני פרסים נפרדים, "**הנושא הקצר הטוב ביותר, סליל אחד**" ו"**הנושא** **הקצר הטוב ביותר, שני סלילים**", בהתייחסו לזמן הריצה של הסרט הקצר: סליל סטנדרטי של סרט הוא 1,000 רגל, או בערך 11 דקות של זמן ריצה. הקטגוריה השלישית "**הנושא הקצר הטוב ביותר, צבע**" שימשה רק לשנים 1936 ו -1937. מאז פתיחת פרסי הנושא הקצר לשנת 1932 עד 1935 המונחים היו " **הנושא הקצר הטוב ביותר, קומדיה** " ו"**הנושא הקצר הטוב ביותר, חידוש**".

קטגוריות אלה מוזגו החל בפרסי 1957, בשם "**נושאים קצרים, נושאי לייב אקשן**", ששימש עד 1970. במשך שלוש השנים שלאחר מכן, היה ידוע בשם " **נושאים קצרים, סרטי לייב אקשן**". השם הנוכחי **לפרס האוסקר לסרט לייב אקשן** **הקצר הטוב ביותר**, הוצג בשנת 1974.

## רשימת הזוכים
### בין השנים 1932–1956 (שניים/שלושה פרסים)

### מאז שנת 1957 (פרס אחד)

## שיאים
* **מספר הפרסים הרב ביותר:** וולט דיסני 6 פרסים (ו-12 מועמדויות)
* **מספר המועמדויות הרב ביותר:** גורדון הולינגסד  20 מועמדויות (ו-5 פרסים)

## ישראלים בתחרות

* הסרט הישראלי "איה" בבימוים של מיכל ברזיס ועודד בן נון היה מועמד בטקס פרסי אוסקר ה-87 בשנת 2014. 
* הסרט "Skin" של הבמאי הישראלי גיא נתיב זכה בפרס בטקס פרסי אוסקר ה-91 בשנת 2018.
* לטקס פרסי האוסקר ה-93 בשנת 2020, היה מועמד הסרט הישראלי "עין לבנה" של הבמאי תומר שושן.

## קישורים חיצוניים
* 

קטגוריה:פרס אוסקר
קטגוריה:סרטים קצרים
תנין הול

**תנין הול** או **תנין גינאה החדשה דרומי** (שם מדעי: *Crocodylus halli*) הוא מין של תנין החי רק בגינאה החדשה.

## מאפיינים
תנין גינאה החדשה יכול להגיע לאורך של  ולשקול בין 40 ל-100 ק"ג, אך נחשב לקטן ביחס למינים אחרים בסוגו, ביניהם נמצא תנין הים, הגדול בזוחלים, המגיע לאורך של שבעה מטרים ומצוי גם הוא בגינאה החדשה ומאיים על תנינים קטנים או איטיים. תנינים אלה אפורים בצבעם ובעלי לסתות גדולות ושיניים חדות הבולטות החוצה גם כשהפה סגור.

התנין מצוי בחלק הדרומי של גינאה החדשה.

התנין הוא טורף המחפש טרף קטן או בינוני כמו פרוקי-רגליים שונים כמו חרקים, חסילונים וסרטנים, חלזונות מים מתוקים, דו-חיים, לטאות, נחשים, עופות, דגים, זוחלים ויונקים קטנים עד בינוניים. התנין תוקף טרף שמתקרב למים או מחפש בקרקעית המים רכיכות וסרטנים. כמו כן הוא יכול לקפוץ מעלה ולחטוף עטלפים או ציפורים מנמיכי עוף. הוא אינו מסוכן לאדם.

תנין גינאה החדשה מצוי בשתי אוכלוסיות נפרדות בצפון ודרום האי, כשביניהן מפריד רכס הרים (שהוא כמעט בלתי עביר לתנינים). מחקר שפורסם ב-2019 קבע ששתי האוכלוסיות מייצגים מינים נפרדים, והאוכלוסייה הדרומית הוגדרה כמין חדש, **תנין הול** (*Crocodylus halli*), על שם המדען שחקר אותם.
## קישורים חיצוניים

## הערות שוליים

קטגוריה:תניניים
קטגוריה:פפואה גינאה החדשה: זוחלים
קטגוריה:מגה-פאונה של אוקיאניה
קטגוריה:פפואה גינאה החדשה: בעלי חיים אנדמיים
קטגוריה:בעלי חיים שתוארו ב-2019
טולו (שפה)

ממוזער|215px|כתובת בטילגארי
**טולו** (****) היא שפה דראווידית המדוברת על ידי לאום הטולו שבמדינת קרנאטקה שבדרום הודו.

על פי מפקד האוכלוסין שנערך בהודו בשנת 2011 ישנם 1,846,427 דוברי טולו בהודו. נכון להערכה שפורסמה בשנת 2009 ישנם בין 3 ל-5 מיליון דוברי טולו בעולם. ישנו קושי מסוים בספירות מספר דוברי הטולו כיוון שרובם היגרו מאזורם הטבעי וכיום נספרים כדוברי קאנדה שהיא שפת דראווידית קרובה.

בלשנים סוברים שמשמעות המילה "טולו" היא "הקשורים למים" בהסתמך על מילים מסוימות מקנאדה וטמילית.

התבליטים העתיקים ביותר בשפה הם מאזור המאה ה-14 או המאה ה-15 לספירה. התבליטים חרוטים באותיות טיגאלריות ומצויים ליד העיר בארקור שהייתה בירת אזור טולו נאדו בתקופת אימפריית ויג'איאנגר. ברם, כיום אותיות טיגאלריות אינן בשימוש והשפה נכתבת באלפבית הקאנדי. אף על פי שלשפה יש אלפבית לא רשמי, השפה ידועה בשל סוג סיפורת המועברת בעל פה מדור לדור בצורה הנקראת "פדאנה".

## הגיית השפה
כמו בשפות דראווידיות אחרות, בטולו ישנן חמש תנועות קצרות וחמש תנועות ארוכות: (*a*, *ā*, *e*, *ē*, *u*, *ū*, *i*, *ī*, *o*, *ō*) וכל משפט בשפה בנוי מנושא ונשוא.

## ניבים
לשפה יש ארבעה ניבים הדומים אחד לשני במידה רבה:

# **טולו נפוצה**: טולו נפוצה היא הניב המדובר ביותר של שפת הטולו ומשמש במסחר, תעשייה ודיבור יומיומי. הניב עצמו מחולק לשבע קבוצות:
## טולו אמצעית
## טולו צפון-מערבית
## טולו צפון-מזרחית
## טולו דרומית
## טולו דרום-מזרחית
## טולו דרום-מערבית
## טולו דרום-אמצעית
# **טולו בראהמין** - מדוברת על ידי שלוש קהילות הבראהמין ומושפעת מסנסקריט.
# **ג'יין**
# **גיריג'אן**

## קישורים חיצוניים

* 

## הערות שוליים

קטגוריה:הודו: שפות
קטגוריה:שפות דראווידיות
תהילים קמ"א

**תהילים קמ"א** הוא המזמור ה-141 בתהילים. (לפי המספור בוולגטה ובתרגום השבעים, המזמור ממוספר כמזמור ה-142)

## תוכן המזמור ומבנהו
יש המסווגים את המזמור כקינת יחיד. יש הטוענים כי עיקרו של מזמור זה הוא פנייה לאל מאדם החף מפשע המבקש את זיכויו. בעל המזמור מספר בשיר כי האויבים מבקשים לצוד אותו כפי שחיה ניצודה.

יש המחלקים את המזמור לשלושה חלקים:

המזמור הושר בפי הפרברים למנגינה שחוברה על ידי מנוס חאג'ידאקיס.

## בתפילה היהודית
הפסוק "תיכון תפילתי קטורת לפניך, משאת כפי מנחת ערב". משמש למנהג עדות המזרח כפסוק הנאמר אחרי אמירת "אשרי יושבי ביתך" ולפני אמירת חצי קדיש הנאמר לפני תפילת העמידה בתפילת מנחה.

יהודי תימן נוהגים לומר בין תפילת מנחה לתפילת ערבית את פרקי קמ"א וקמ"ב בתהילים.

## קישורים חיצוניים

* תהילים קמ"א באתר 929 - תנ"ך ביחד

## הערות שוליים

קמא
גרנד פרי קוויבק

**גרנד פרי קוויבק** (באנגלית: "**Grand Prix Cycliste de Québec**") הוא מרוץ אופניים קנדי חד יומי, שנערך בחודש ספטמבר מאז 2010 שמתחיל ונגמר בקוויבק. המרוץ הוא חלק מסבב מרוצי הוורלד טור. המנצח הראשון במרוץ הוא תומא ווקלר הצרפתי.

ביחד עם גרנד פרי מונטריאול, שני המרוצים נחשבים לצמד ומאורגנים על ידי אותה חברה. סיימון גרנס האוסטרלי היה הרוכב הראשון שניצח בשני המרוצים באותה שנה (ב-2014). ב-2018, הפך מייקל מת'יוס לרוכב השני שמנצח בשני המרוצים באותה השנה.

## מסלול
באופן לא אופייני, המרוץ (בניגוד לרוב המרוצים החד יומיים) מתקיים במתכונת של הקפות בתוך קוויבק. 11 הקפות, שכל הקפה היא 18.1 ק"מ ובמהלכם הרוכבים עוברים בארבעה טיפוסים שונים.

## מנצחים

## קישורים חיצוניים

* 

## הערות שוליים

קטגוריה:מרוצי אופניים
קטגוריה:קוויבק: ספורט
קטגוריה:מרוצי_וורלד_טור
קורוך

**קורוך** (**कुड़ुख़**) היא שפה דראווידית המדוברת על ידי הקבוצה האתנית קורוך באזורים שונים בג'הרקאנד, מאדהיה פרדש, צ'האטיסגאר, אודישה, ביהר ומערב בנגל שבהודו. בנוסף להם ישנם 65,000 דוברים נוספים בבנגלדש, 28,000 בנפאל וכ-5,000 בבהוטן.

קורוך נכתבת בדוונאגרי, דבר המשותף להרבה שפות הודו-אריות כמו הינדי וסנסקריט. כתב הטולונג סיקי גם בשימוש אך בהיקף קטן יותר, והוא ייחודי לשפה.

## הגיית השפה
### תנועות
בקורוך ישנן חמש תנועות:

### משפטים בסיסיים

## קישורים חיצוניים

* 

קטגוריה:הודו: שפות
קטגוריה:שפות דראווידיות